### Beslutninger

Patrick Danielsen, Stig Lauritsen, Mille Mikkelsen, Casper Toft, Oskar Danielsen og Boe Thorsen kunne tiltræde indstillingen med følgende bemærkning: I forbindelse med konvertering af området til boligformål ønsker S, SF, V, [adresse] og DD i Teknisk udvalg, at et kommende udbud understøtter byrådets planstrategi-ske ambitioner, herunder at et kommende projekt indeholder ejerboliger.

Winni Dam kunne ikke tiltræde indstillingen, idet Enhedslisten finder det sandsynliggjort, at der fortsat er behov for, at området anvendes til offentlige formål, herunder til pleje- og ældreboliger. Enhedslisten støtter ikke salg af kommunale ejendomme til ejerboliger eller privat udlejning.

###

Endelig vedtagelse af forslag til Lokalplan nr. 1210, Ændret anvendelse af [adresse], Brabrand, og Tillæg nr. 148 til Kommuneplan 2017.

### Resume

[adresse] i Brabrand er kommunalt ejet og ligger i byzone. Området er ca. 9.500 m2 og er fuldt udbygget med etageboliger i to etager. Magistratsafdelingen for Sundhed og Omsorg ønsker at konvertere området fra offentlige formål til boligformål med henblik på salg af den kommunale ejendom. Byrådet besluttede ultimo 2020 at sælge ejendommen.

Ejendommen er omfattet af lokalplan nr. 385, hvori det udlægges til offentlige formål, ældreboliger eller plejecenter.

Formålet med nærværende lokalplan er kun at ændre anvendelsen fra offentlige formål i form af ældreboliger til boligformål. Den indeholder alene bestemmelser i relation til den ændrede anvendelse.

Lokalplanforslaget er ikke i overensstemmelse med kommuneplanens konkrete rammer, hvad angår områdets anvendelse og ledsages derfor af et kommuneplantillæg, som ændrer anvendelsen af området.

Planforslagene har været offentligt fremlagt fra 26. september til 31. oktober 2023. I den offentlige høring indkom et høringssvar fra en privatperson. Høringssvaret giver ikke anledning til forslag til ændringer i lokalplanen.

### Beslutningspunkter

Det indstilles, at

1) forslag til Lokalplan nr. 1210 vedtages endeligt med de ændringer, der fremgår af indstillingens afsnit 5.4,

2) forslag til Tillæg nr. 148 til Kommuneplan 2017 vedtages endeligt, og

3) indsigelser besvares, som det fremgår af indstillingens afsnit 5.3.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2024

Stine Møller: 10

Fremsendes til [adresse] med bemærkning, at Magistraten i mødet den 9. januar 2024 anbefaler, at byrådet tiltræder Magistratsafdelingen for Teknik og Miljøs indstilling af 11. december 2023.

Karsten Bertelsen var forhindret i at deltage i sagens behandling.

Udvalg: [adresse]

Dato: 17-01-2024

Stine Møller:

Fremsendes til Teknisk Udvalg til behandling i henhold til beslutning i byrådets møde den 17. januar 2024.

Sagen blev behandlet sammen med sag 11.